Zemër e Lëkundur

**Zemër e Lëkundur** (Turqisht: *Hercai*) është një serial turk me zhanër dramë. Transmetimi i parë i serialit u bë më 15 mars 2019 në kanalin turk Atv. Seriali konsiston në 69 episode në total. 

## Përmbajtja 
Asllanbejtë kërkojnë hakmarrje ndaj familjes Shadollu për prindërit e Miranit. Për këtë ai me gjyshen e tij, Azizen kanë planifikuar që Miran të martohet me Rejanin, vajzën (jo-biologjike) të Hazarit nga familja Asllanbej. E gjitha kjo që Asllanbejtë të hakmerren ndaj Shadolluve, më saktë Hazarit i cili sipas Asllanbejëve ka vrarë prindërit e Miranit. Por a është e vërtetë kjo? A do mundet dashuria e Rejan dhe Miran të kapërcejë hakmarrjen? Një histori dashurie e lindur mes hakmarrjes, mes dokeve dhe ligjeve të errëta të shoqërisë njerëzore në një krahinë jo shumë të njohur të Turqisë, në Midyat.

## Shikueshmeria 
Hercai renditet si një prej serialeve më të shikuar të kinematografisë turke ku në cdo episod ka arritur majat e klasifikimeve. Episodet e para komentoheshin në rang botëror në Twitter. Hercai është seriali i vetëm që ka arritur të mundë në shikueshmëri serialin që prej vitesh kryesonte, Arka Sokaklar. Vlerësimin më të lartë e arriti në episodin e tretë. Vetëm episodi i parë i Hercai numëron më shumë se 30 milionë klikime në YouTube dhe mbi 1 miliardë shikime të të gjithë kanalit në YouTube. Këto janë shifra të paarritura më parë nga ndonjë serial turk. Fragmentet e serialit ishin të komentuara në të gjithë botën sipas Twitter dhe YouTube me mbi 1 milionë shikime për pak orë. Edhe pse sezoni i dytë pati shumë kritika, gjithmonë shikueshmëria e këtij seriali ka qënë në maja.

## Krijimi i serialit 
Fillimi i 2020 gjeti produksionin Mia Yapim, me në krye producenten Banu Akdeniz në mes të punës. Ata kishin nisur përgatitjet 2 muaj më parë dhe po fillonin me përzgjedhjen e kastit. Kur emrat e Akin & Ebru u shfaqën si kryeprotagonistë, interesi qe i ulët dhe shumë thonin se do mbaronte me 6 episode. Por premiera e 2 episodeve të para me shifra të larta shikueshmërie vërtetoi krejt të kundërtën. Sumeyye Ezel ishte pjesë e ekipit të punës, si autorja e librit në të cilin bazohet Hercai. Me të njëjtin emër, libri Hercai ka dy pjesë të botuara nga Sumeyye Ezel Koc të cilat u njohën në më shumë se 100 shtete.

Kompania Mia Yapim ka hasur shumë vështirësi me xhirime. Si një kompani e vogël, duke punuar në një terren të vështirë dhe me kushte aspak të favorshme atmosferike, xhirimet gjtihmonë kishin vonesa sezonin e parë dhe për publikun jepej vetëm një fragment. 

## Transmetimi ne Shqiperi 
Seriali filloi transmetimin në Shqiperi ne Tetor te 2019 ne platformen me pagese, Tring ne kanalet 3 Plus dhe Jolly HD. Pavaresisht se nje platforme me pagese, popullariteti ishte i madh. 

Ne Kosove, filloi transmetimin ne nje kanal te ri ATV, ndersa ne Maqedoni ne kanalin Alsat M.

## Transmetimi nderkombetar 
Në Kili, kanali që e transmetonte arriti shikueshmërinë më të lartë nga të gjithë të tjerët. Interesi atje ishte shumë i madh dhe lëkundësja e Rejan dhe Miran improvizohej në rrugët  e qytetit. 

Edhe në Kinë ky serial u prit shumë mirë nga publiku atje.

Ne Prill 2021 gjiganti televiziv ne SHBA, Telemundo njoftoi se se shpejti do te niste transmetimi i Hercait edhe atje.

Deri më sot, Hercai numërohet si një nga serialet më të shitura ndonjëherë në më shumë se 125 shtete dhe dubluar në shumë gjuhë të huaja.

## Luajnë
### Personazhet e mbaruar 
## Transmetimi